ระเบียบคณะกรรมการกองทุนยุติธรรมระเบียบคณะกรรมการกองทุนยุติธรรมว่าด้วยหลักเกณฑ์ วิธีการและเงื่อนไขในการช่วยเหลือผู้ถูกละเมิดสิทธิมนุษยชนหรือผู้ได้รับผลกระทบจากการถูกละเมิดสิทธิมนุษยชนพ.ศ. ๒๕๕๙ อาศัยอำนาจตามความในมาตรา๑๘ (๒) มาตรา ๒๖ วรรคสอง และมาตรา ๓๑ วรรคสอง แห่งพระราชบัญญัติกองทุนยุติธรรมพ.ศ. ๒๕๕๘ คณะกรรมการกองทุนยุติธรรมจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนยุติธรรมว่าด้วยหลักเกณฑ์ วิธีการและเงื่อนไขในการช่วยเหลือผู้ถูกละเมิดสิทธิมนุษยชนหรือผู้ได้รับผลกระทบจากการถูกละเมิดสิทธิมนุษยชนพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ประธานกรรมการกองทุนยุติธรรมเป็นผู้รักษาการตามระเบียบนี้และมีอำนาจตีความ และวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑ข้อความทั่วไป ข้อ๔ ในระเบียบนี้กองทุน หมายความว่า กองทุนยุติธรรมคณะกรรมการ หมายความว่า คณะกรรมการกองทุนยุติธรรมประธาน หมายความว่าประธานอนุกรรมการให้ความช่วยเหลือที่คณะกรรมการแต่งตั้งคณะอนุกรรมการ หมายความว่าคณะอนุกรรมการให้ความช่วยเหลือที่คณะกรรมการแต่งตั้งเลขานุการ หมายความว่าเลขานุการคณะอนุกรรมการให้ความช่วยเหลือที่คณะกรรมการแต่งตั้งผู้ขอรับความช่วยเหลือ หมายความว่าผู้ถูกละเมิดสิทธิมนุษยชนที่ได้รับความเสียหายหรือผู้ได้รับผลกระทบจากการที่ผู้ถูกละเมิดสิทธิมนุษยชนถึงแก่ความตายตามที่กำหนดไว้ในระเบียบนี้การละเมิดสิทธิมนุษยชน หมายความว่าการทำให้เกิดความเสียหายต่อชีวิต ร่างกาย จิตใจ หรือเสรีภาพในราชอาณาจักรไม่ว่าจะเป็นการกระทำของเจ้าหน้าที่ของรัฐหรือบุคคลใดหรือกรณีอื่นที่คณะกรรมการเห็นสมควรสำนักงาน หมายความว่า สำนักงานกองทุนยุติธรรมเจ้าหน้าที่ หมายความว่าพนักงานของกองทุนหรือเจ้าหน้าที่ของกระทรวงยุติธรรมที่ได้รับมอบหมายหมวด ๒การยื่นคำขอ ข้อ ๕ ผู้ขอรับความช่วยเหลืออาจยื่นคำขอด้วยตนเองหรือผู้แทนโดยชอบธรรม ผู้อนุบาล ผู้พิทักษ์สามีหรือภริยาที่จดทะเบียนสมรสเป็นผู้ยื่นคำขอแทน หรือผู้ขอรับความช่วยเหลืออาจมอบอำนาจให้บุคคลใดเป็นผู้ยื่นคำขอแทนก็ได้โดยวิธีการส่งคำขอทางไปรษณีย์ จดหมายอิเล็กทรอนิกส์หรือช่องทางอื่นตามแบบท้ายระเบียบนี้กรณีผู้ยื่นคำขอเป็นผู้เยาว์ คนไร้ความสามารถหรือคนเสมือนไร้ความสามารถ ต้องได้รับความยินยอมจากผู้แทนโดยชอบธรรม ผู้อนุบาลหรือผู้พิทักษ์ แล้วแต่กรณีหากผู้ยื่นคำขอเป็นสามีหรือภริยาที่ไม่ได้จดทะเบียนสมรสบุพการี ผู้สืบสันดาน ญาติใกล้ชิด ผู้บังคับบัญชา หรือนายจ้างของบุคคลดังกล่าวให้เจ้าหน้าที่จัดทำเอกสารมอบอำนาจจากผู้มีสิทธิขอรับความช่วยเหลือต่อไปกรณีที่ผู้ขอรับความช่วยเหลือยื่นคำขอผ่านส่วนราชการในสังกัดกระทรวงยุติธรรมหรือส่วนราชการอื่น เมื่อส่วนราชการนั้นได้ดำเนินการตามอำนาจหน้าที่ที่ได้รับมอบหมายแล้ว ให้นำส่งหน่วยงานในจังหวัดที่สังกัดกระทรวงยุติธรรมที่ปลัดกระทรวงยุติธรรมมอบหมายเพื่อรวบรวมเอกสารหลักฐาน แล้วนำส่งสำนักงานดำเนินการตามอำนาจหน้าที่ต่อไปข้อ๖ การเรียกร้องอันเกิดจากกรณีถูกละเมิดสิทธิมนุษยชนหรือกรณีได้รับผลกระทบจากการถูกละเมิดสิทธิมนุษยชนให้ยื่นคำขอภายในสองปีนับแต่วันที่ผู้ขอรับความช่วยเหลือรู้ถึงการละเมิดสิทธิมนุษยชนนั้นข้อ๗ เมื่อเจ้าหน้าที่รับคำขอแล้วเห็นว่าเอกสารหลักฐานที่จำเป็นต้องประกอบการพิจารณายังไม่ครบถ้วนให้เจ้าหน้าที่แจ้งให้ผู้ยื่นคำขอทราบเพื่อดำเนินการส่งเอกสารหลักฐานให้ครบถ้วนข้อ๘ ก่อนพิจารณาคำขอให้เจ้าหน้าที่ประเมินเบื้องต้น หากพบปัญหาความเดือดร้อนที่จะต้องแก้ไขเร่งด่วน ให้ดำเนินการเพื่อแก้ไขปัญหาเฉพาะหน้าหรือประสานส่งต่อตามความจำเป็นแก่กรณีอาทิ การรักษาพยาบาล การหาที่พักพิงชั่วคราว เป็นต้นทั้งนี้ ให้เจ้าหน้าที่ให้บริการแก่เด็ก สตรี ผู้สูงอายุคนพิการ หรือผู้ด้อยโอกาส ให้ได้รับความสะดวกรวดเร็วเป็นกรณีพิเศษหมวด ๓การให้ความช่วยเหลือ ข้อ๙ ผู้ขอรับความช่วยเหลือจากการกระทำในกรณีดังต่อไปนี้เป็นผู้มีสิทธิขอรับความช่วยเหลือ(๑)เป็นผู้เสียหายจากการป้องกันโดยชอบด้วยกฎหมาย(๒)เป็นจำเลยที่ถูกคุมขังตามคำพิพากษาเกินกำหนด(๓)เป็นจำเลยที่มีสิทธิได้รับค่าทดแทนและค่าใช้จ่ายตามกฎหมายว่าด้วยค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา และถูกคุมขังในระหว่างสอบสวน(๔)การละเมิดสิทธิมนุษยชนในกรณีอื่นใดตามที่คณะกรรมการเห็นสมควรข้อ๑๐ ผู้ขอรับความช่วยเหลืออาจได้รับเงินช่วยเหลือเพื่อความเสียหายที่ตนได้รับ ซึ่งเป็นผลโดยตรงจากการถูกละเมิดสิทธิมนุษยชนดังต่อไปนี้(๑)ค่าใช้จ่ายที่จำเป็นในการรักษาพยาบาล(๒)ค่าฟื้นฟูสมรรถภาพทางร่างกายและจิตใจ(๓)ค่าขาดประโยชน์ทำมาหาได้ในระหว่างที่ไม่สามารถประกอบการงานได้ตามปกติ(๔)เงินช่วยเหลือผู้ได้รับผลกระทบจากการถูกละเมิดสิทธิมนุษยชนในกรณีที่ผู้ถูกละเมิดสิทธิมนุษยชนถึงแก่ความตาย(๕)เงินช่วยเหลือเยียวยาความเสียหายอื่นตามที่คณะกรรมการเห็นสมควรหลักเกณฑ์เงื่อนไข และอัตราการให้ความช่วยเหลือข้างต้นให้เป็นไปตามที่คณะกรรมการกำหนดหมวด ๔หลักเกณฑ์การพิจารณาการทบทวน และการแจ้งผล ข้อ๑๑ การพิจารณาให้ความช่วยเหลือคณะอนุกรรมการต้องคำนึงถึงหลักเกณฑ์ ดังต่อไปนี้(๑)พฤติกรรม และข้อเท็จจริงของผู้ที่จะได้รับความช่วยเหลือจากกองทุน(๒)ฐานะของผู้ที่จะได้รับความช่วยเหลือจากกองทุน(๓)โอกาสที่ผู้จะได้รับความช่วยเหลือจากกองทุนจะได้รับความช่วยเหลือหรือบรรเทาความเสียหายตามกฎหมายอื่นข้อ๑๒ ในการให้ความช่วยเหลือคณะอนุกรรมการต้องพิจารณาฐานะทางการเงินของกองทุนประกอบข้อ๑๓ ให้เจ้าหน้าที่สอบปากคำ ลงพื้นที่ตรวจสอบความประพฤติ ตามความเหมาะสมและจำเป็นเพื่อประโยชน์ในการพิจารณาให้ความช่วยเหลือตามวัตถุประสงค์ของกองทุน ทั้งนี้ อาจมีหนังสือสอบถามหรือขอให้บุคคลใดมาให้ถ้อยคำส่งเอกสารหลักฐานข้อมูลที่เกี่ยวข้องหรือสิ่งอื่นใดที่จำเป็นต่อการพิจารณาคำขอก็ได้ให้เจ้าหน้าที่หาข้อเท็จจริงและทำรายงานความเห็นของเจ้าหน้าที่เพื่อเสนอต่อคณะอนุกรรมการหรือประธานโดยไม่ชักช้าข้อ๑๔ การพิจารณาคำขอให้คณะอนุกรรมการเป็นผู้พิจารณาคำขอในกรณีที่มีเหตุจำเป็นเร่งด่วนไม่สามารถเสนอคำขอตามวรรคหนึ่งได้ให้ประธานเป็นผู้พิจารณาคำขอและรายงานให้คณะอนุกรรมการทราบโดยเร็วข้อ๑๕ การพิจารณาให้ความช่วยเหลือคณะอนุกรรมการ หรือประธาน อาจให้ความช่วยเหลือเต็มจำนวน หรือบางส่วนก็ได้ข้อ ๑๖ คณะอนุกรรมการ หรือประธานแล้วแต่กรณีมีอำนาจพิจารณาอนุมัติ ไม่อนุมัติ หรือยุติคำขอเหตุแห่งการยุติคำขอมีดังนี้(๑)ผู้ขอรับความช่วยเหลือมีหนังสือขอยุติคำขอรับความช่วยเหลือ(๒)ผู้ขอรับความช่วยเหลือไม่ส่งเอกสารหลักฐานข้อมูลที่เกี่ยวข้องเพิ่มเติมต่อสำนักงานภายในระยะเวลาที่กฎหมายกำหนด(๓)ไม่สามารถติดต่อผู้ขอรับความช่วยเหลือตามที่อยู่ที่แจ้งไว้ได้ภายในระยะเวลาที่กำหนดข้อ๑๗ ให้เลขานุการ แล้วแต่กรณีแจ้งผลการพิจารณา เป็นหนังสือให้ผู้ขอรับความช่วยเหลือทราบภายในระยะเวลาเจ็ดวันนับแต่วันที่คณะอนุกรรมการหรือประธานพิจารณาแล้วเสร็จหากการพิจารณายังไม่แล้วเสร็จให้สำนักงานแจ้งเป็นหนังสือให้ผู้ขอรับความช่วยเหลือทราบถึงเหตุแห่งความล่าช้าจนกว่าจะพิจารณาแล้วเสร็จข้อ๑๘ หากกรณีผู้ขอรับความช่วยเหลือไม่เห็นด้วยกับผลการพิจารณาของคณะอนุกรรมการหรือประธานให้ยื่นหนังสือขอให้ทบทวนผลการพิจารณาต่อคณะอนุกรรมการ หรือประธาน แล้วแต่กรณีพร้อมทั้งแสดงเหตุผลและข้อเท็จจริงภายในกำหนดสามสิบวันนับแต่วันที่ได้รับแจ้งผลการพิจารณาข้อ ๑๙ ให้เลขานุการแล้วแต่กรณี แจ้งผลการพิจารณาทบทวนเป็นหนังสือให้ผู้ขอรับความช่วยเหลือทราบภายในระยะเวลาเจ็ดวัน นับแต่วันที่คณะอนุกรรมการหรือประธานพิจารณาแล้วเสร็จหมวด ๕การดำเนินการช่วยเหลือของกองทุน ข้อ๒๐ เมื่อผู้มีอำนาจพิจารณาอนุมัติเงินช่วยเหลือเพื่อความเสียหายแก่ผู้ขอรับความช่วยเหลือแล้วให้กองทุนจ่ายเงินให้แก่ผู้ขอรับความช่วยเหลือโดยเร็วกรณีที่มีการอนุมัติให้ความช่วยเหลือแล้วผู้ขอรับความช่วยเหลือไม่มารับเงินภายในกำหนดระยะเวลาสองปีนับแต่วันที่มีการแจ้งผลให้คำขอรับความช่วยเหลือนั้นเป็นอันยุติหลักเกณฑ์วิธีการ และเงื่อนไขในการจ่ายเงินให้เป็นไปตามระเบียบคณะกรรมการกองทุนยุติธรรม ว่าด้วยการรับเงินการจ่ายเงิน และการเก็บรักษาเงินของกองทุนยุติธรรมข้อ๒๑ หากปรากฏในภายหลังว่าการกระทำที่ผู้ขอรับความช่วยเหลืออาศัยเป็นเหตุในการขอรับเงินช่วยเหลือนั้นไม่เป็นไปตามหลักเกณฑ์ตามระเบียบนี้ให้ปลัดกระทรวงยุติธรรมหรือผู้ที่ได้รับมอบหมายมีหนังสือลงทะเบียนตอบรับแจ้งให้ผู้ขอรับความช่วยเหลือคืนเงินช่วยเหลือที่ได้รับไปแก่กองทุนภายในสามสิบวันนับแต่วันที่ได้รับแจ้งหนังสือหากผู้ขอรับความช่วยเหลือมิได้ชำระเงินคืนให้กองทุนดำเนินคดีกับผู้ขอรับความช่วยเหลือต่อไปหมวด ๖การรายงานผล ข้อ๒๒ ให้เลขานุการรายงานผลการพิจารณาให้ความช่วยเหลือต่อคณะอนุกรรมการและต่อคณะกรรมการภายในวันที่ห้าของทุกเดือนและทุกรอบสามเดือนข้อ๒๓ ในกรณีที่คณะกรรมการมีข้อคิดเห็นหรือมติเกี่ยวข้องกับผลการพิจารณาของคณะอนุกรรมการให้สำนักงานแจ้งให้ประธานทราบโดยเร็วข้อ๒๔ ให้เลขานุการทำรายงานประจำปีความเห็นและข้อเสนอแนะไปยังหน่วยงานที่มีการละเมิดสิทธิมนุษยชนและได้รับผลกระทบจากการถูกละเมิดสิทธิมนุษยชนด้วยวิธีที่เหมาะสมเพื่อป้องกันมิให้มีการละเมิดสิทธิมนุษยชนในลักษณะทำนองเดียวกันอีกหมวด ๗เบ็ดเตล็ด ข้อ๒๕ กรณีผู้ขอรับความช่วยเหลือให้ข้อเท็จจริงหรือแสดงข้อความอันเป็นเท็จถึงขนาดว่า หากไม่แสดงข้อความอันเป็นเท็จจะไม่ได้รับความช่วยเหลือจากกองทุนต่อเจ้าหน้าที่เพื่อเป็นประโยชน์แก่ตนในการขอรับความช่วยเหลือเงินกองทุนเจ้าหน้าที่อาจเสนอความเห็นต่อคณะอนุกรรมการหรือประธานเพื่อยุติคำขอดังกล่าวก็ได้กรณีผู้ขอรับความช่วยเหลือให้ข้อเท็จจริงหรือแสดงข้อความอันเป็นเท็จเพื่อเป็นประโยชน์แก่ตนถึงขนาดว่าหากไม่แสดงข้อความอันเป็นเท็จจะไม่ได้รับความช่วยเหลือจากกองทุนต่อคณะอนุกรรมการหรือประธานจนเป็นผลให้คณะอนุกรรมการหรือประธานอนุมัติหรือได้จ่ายเงินช่วยเหลือแล้วคณะอนุกรรมการหรือประธานอาจยกเลิกการอนุมัติ หรือการจ่ายเงินดังกล่าวก็ได้หากผู้ขอรับความช่วยเหลือมิได้ชำระเงินคืนให้กองทุนดำเนินคดีกับผู้ขอรับความช่วยเหลือต่อไปข้อ๒๖ การพิจารณาให้ความช่วยเหลือของคณะอนุกรรมการหรือประธานในเรื่องใดหากไม่มีหลักเกณฑ์ วิธีการ และเงื่อนไขที่คณะกรรมการกำหนดให้ใช้ระเบียบของทางราชการที่กำหนดไว้ในเรื่องนั้นได้ โดยอนุโลมประกาศ ณ วันที่ ๒๗กรกฎาคม พ.ศ. ๒๕๕๙พลเอก ไพบูลย์ คุ้มฉายารัฐมนตรีว่าการกระทรวงยุติธรรมประธานกรรมการกองทุนยุติธรรม[เอกสารแนบท้าย]๑. แบบคำขอรับความช่วยเหลือเงินกองทุนยุติธรรมกรณีการช่วยเหลือผู้ถูกละเมิดสิทธิมนุษยชนหรือผู้ได้รับผลกระทบจากการถูกละเมิดสิทธิมนุษยชน(แบบ กทย. ๓)(ดูข้อมูลจากภาพกฎหมาย)วริญา/ปริยานุช/จัดทำ๒๔ สิงหาคม๒๕๕๙นุสรา/ตรวจ๒๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๕ ง/หน้า ๒๖/๒๓ สิงหาคม ๒๕๕๙